Einar Markús Einarsson vinnumaður á Vesturhúsum , síðar skipherra fæddist 2. maí 1892 í Ólafsvík og lést 18. september 1977 . Foreldrar hans voru Einar Markússon verslunarstjóri í Ólafsvík , síðar ríkisbókari , f. 11. júlí 1864 , d. 30. apríl 1951 og Guðrún Lýðsdóttir , síðar ráðskona í Reykjavík , f. 19. september 1862 , d. 23. júní 1934 . Einar Markús hóf sjómennsku á skipi föður síns , Sleipni frá Ólafsvík , 13 ára gamall , var háseti , vélamaður og formaður á ýmsum bátum í æsku . Hann stundaði nám í trésmíði í Reykjavík 1906 - 1908 , kom að Vesturhúsum 1911 , var vinnumaður þar , kvæntist Magnúsínu 1912 og eignaðist með henni 2 börn í Eyjum . Þau skildu . Einar Markús lauk farmannaprófi frá Stýrimannaskólanum 1918 , var stýrimaður á seglskipinu Harry frá Reykjavík , stýrimaður og skytta á varðskipinu Óðni . Hann fór til Noregs , Danmerkur , Þýskalands og Bretlands 1928 til að kynna sér björgun á sjó og vann um skeið hjá björgunardeild breska sjóhersins . Hann tók við varðskipinu Ægi og var þar skipherra í 7 ára eða til 1937 . Einar Markús vann við björgun á Norður-Atlantshafi á vegum breska sjóhersins öll stríðsárin 1940 - 1945 og hafði miðstöð í Reykjavík . Eftir stríðið vann hann við björgunarstörf í Frakklandi , en hafði síðar eftirlit með smíði skipa fyrir Íslendinga erlendis og sat í Kaupmannahöfn . Einar Markús hlaut ýmsar sæmdir fyrir störf sín . Hann lést 1977 . Einar Markús var tvíkvæntur . I. Fyrri kona hans , ( 22. desember 1912 í Eyjum , skildu ) , var Magnúsína Eyjólfsdóttir húsfreyja frá Vesturhúsum , f. 16. september 1897 , d. 9. febrúar 1968 . Börn þeirra hér : 1 . Jón Einarsson forstjóri , kennari , f. 21. júlí 1912 á Vesturhúsum , d. 26. maí 1968 . 2 . Einar Kristinn Einarsson , f. 16. desember 1913 á Vesturhúsum , d. 7. júlí 1929 . II . Síðari kona Einars Markúsar , ( 1925 , skildu ) , var Anna Petra Helgadóttir húsfreyja . Þau skildu . III . Barnsmóðir Einars Markúsar var Margrét Jónsdóttir . Barn þeirra var 3 . Jón Þór Einarsson loftskeytamaður , f. 6. apríl 1926 , d. 19. maí 1992 .